કઠોર કાયદો ત્યારે જ અસરકારક સાબિત થઈ શકે જયારે તેના પર સખતાઈથી અને ઈમાનદારીથી અમલ થાય. આવા કાયદા બનાવતી વખતે એ પણ જોવું જોઈએ કે તેનો દુરૂપયોગ ન થાય કારણકે આપણા દેશમાં આ કામ પણ ખુબ વધુ પ્રમાણમાં થાય છે. જો કે સાચા ગુનેગારોને કઠોર સજા મળે તેવા હેતુમાં કોઈ કમી ન આવવી જોઈએ અને રાજકારણીઆેની દાનત બગડવી ન જોઈએ. મહારાષ્ટ્રમાં તો બહેરી-મુંગી બાળાઆે પર દુષ્કર્મની હિચકારી અને રાક્ષસી ઘટના બહાર આવી છે. જો કે આ ઘટનાને દબાવી દેવામાં આવી છે કારણકે મહારાષ્ટ્રમાં ફડનવીસ સરકારને ભારે તકલીફ પડી જાય એમ છે. મહારાષ્ટ્રના કરજતમાં બોર્ડિંગ સ્કૂલમાં બહેરી-મુંગી બાળાઆે પર શારીરિક અત્યાચાર કરનાર સ્કૂલના કેરટેકરની ધરપકડ કરવામાં આવી છે અને બીજા કેટલાય હરામખોરોની પણ ધરપકડ થવાની છે. આમ આખા દેશમાં બાળાઆે પર દુષ્કર્મ અને શારીરિક અત્યાચારની ઘટનાઆેમાં દિન-પ્રતિદિન વધારો થઈ રહ્યાે છે. આપણા સમાજમાં ખરેખર અસુરક્ષાની ભાવના પેદા થઈ ગઈ છે અને તેને દૂર કરવા માટે શાસકોએ તેમજ વિપક્ષે પણ પોતાની હકારાત્મક ભુમિકા ભજવવાની જરૂર છે. પોલીસતંત્રએ પણ ઈમાનદારીથી અને લાગણીશીલ બનીને આવી ઘટનાઆેમાં સાચી અને ઉંડી તપાસ કરીને ગમે તેવા ચમરબંદીને પણ પકડી લેવા જોઈએ. હવે વાત વધુ બગડી રહી છે. આપણે બધા જાગી જઈએ તો આપણા હિતમાં સારૂં છે.